# 1.1. Vai comezar o reto

# O voso reto

O irmán dun bo amigo traballa nunha consultora. Está un pouco agoniado, porque o xefe lle encargou uns expedientes que tiña que facer un compañeiro de traballo enfermo, e teme que non lle dea tempo.

Xusto despois de que o comentaran, a profesora di na clase que ides traballar sobre xeografía económica. A idea xurdiu soa. Ides elaborar entre todos os informes que necesita o irmán do voso amigo! Seguro que sodes quen de facer un magnífico traballo!

## Lectura facilitada

O irmán dun bo amigo traballa nunha consultora.

Está un pouco agoniado,
debe facer o traballo dun compañeiro enfermo.

Teme que non lle dea tempo.

A profesora di na clase que ides traballar sobre xeografía económica.

A idea xurdiu soa.

Ides elaborar entre todos, os informes que necesita o irmán do voso amigo!

Seguro que sodes quen de facer un magnífico traballo!

## Audio

audio/mpeg

# Que vas aprender rematando o reto?

- Aplicar o que sabes de economía á vida real.
- Coñecer mellor os sectores económicos.
- Pensar e analizar problemas para buscar solucións.
- Ser creativo e ter ideas novas.
- Traballar en equipo.
- Comunicar e presentar ideas con claridade.
- Organizar e planificar un proxecto.
- Valorar o emprendemento.
- Gañar confianza.

## Audio

audio/mpeg

# Empeza o diario de aprendizaxe

Tes ganas de comezar o reto, pero debes ter paciencia para axudar de verdade o teu amigo. Se non sabes, non poderás ter éxito no teu labor. Lembra o que sabes sobre xeografía económica, respondendo as actividades propostas na fase 1 do diario de aprendizaxe.

É moi importante que o cubras porque para aprender... hai que reflexionar!

Accede ao modelo a través da páxina do diario de aprendizaxe e descárgao.

Lembra:

Pregunta ao teu profesor ou profesora se o encherás en papel ou no computador.
Se o completas no computador, non te esquezas de gardalo no teu equipo cando termines!
Ánimo, que o farás xenial!

## Lectura facilitada

Tes ganas de comezar o reto.
Debes ter paciencia para axudar ben ao teu amigo.

É importante recordar o que sabes sobre xeografía económica.
Para iso, responde ás actividades da fase 1 do diario de aprendizaxe.

Completar o diario é moi importante.
Para aprender, tamén hai que pensar e reflexionar.

Entra na páxina do diario de aprendizaxe.
Descarga o modelo.

Pregunta ao teu profesor ou profesora se debes facelo en papel ou no computador.
Se o fas no computador, gárdao no teu equipo cando remates.
Ánimo!
Seguro que o farás moi ben.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)